kardosdrur/scandi-wiki huggingface dataset:
Balut (spil)

Balut er et spil opfundet lige efter afslutningen på den anden verdenskrig af en amerikansk soldat, der manglede spillekort til et spil poker. Han var udstationeret på Cebu i Filippinerne, og gav oprindeligt spillet navnet Poker Dice. I begyndelsen af 1970'erne besøgte en dansker ved navn Niels Lumholdt i forbindelse med sit arbejde for Thai Airways ofte Filippinerne, og lærte her spillet, som han tog med sig tilbage til Bangkok, hvor han boede. Han besluttede sig for at kalde spillet balut. Ordet balut er det filippinske ord for et andeæg, der er delvist udruget. Disse æg sælges på gader og stræder i Filippinerne af gadesælgere, der går rundt og råber BALUUUUT. Disse æg bliver spist og det siges, at det skulle hjælpe på potensen. Det er blevet en form for national spise.

Historie 
 1945 Terningespillet Balut opfindes i Filippinerne.
 1972 Den International Balut Federation etableres i Bangkok.
 1979 Reglerne for spillet ændres dramatisk af Søren Milholt. Han introducerede pointbegrebet per kategori.
 1997 Troels T. Carstensen tilføjer jackpot-elementet til balut og kalder spillet for Jackpot Balut. Den International Balut Federation har ophavsret til dette regelsæt.

Eksterne henvisninger 
Balut-spillets regler

Terningspil
Regnald

Regnald var ifølge traditionen søn af den legendariske vikingehøvding Regnar Lodbrog, og bror til Ivar Benløs, Halvdan, Helge, Bjørn Jernside, Sigurd Orm-i-Øje, Aaluf og Ubbe.

Se også 
 Den forhistoriske danske kongerække

Personer fra vikingetiden
Tjek fødsels- og dødsår
Tex Avery

Tex Avery (født 26. februar 1908, død 26. august 1980) var en amerikansk instruktør og tegner, der med sit arbejde spillede en væsentlig rolle i tegnefilmens historie. 

Hans mest kendte figurer er Snurre Snup, Daffy And og hunden Droopy. Desuden lavede han film om Det Gale Egern, der tror han er Napoleon. Han skabte hele den form for humor, vi i dag kender i næsten alle tegnefilm fra før 80'erne, undtagen Disneys.

Eksterne henvisninger 

 

Tegnefilm
Personer fra Texas
A4-papir

A4 er en standardstørrelse for brevpapir, der er defineret af den internationale standardiseringskomite som ISO 216: 210 mm x 297 mm.

Det er den normale størrelse for papir til kontorbrug og anvendes verden over, med undtagelse af USA, Mexico, Canada og Filippinerne (der anvender størrelsen: letter).

Alle arkene i A-formatet er ligedannede, idet forholdet mellem højde og bredde defineres som kvadratroden af 2. Det sikrer, at man kan folde et ark papir parallelt med den korteste side og skære det over i to ark, hvorefter man har næste standardstørrelse, fx to stk. A5-ark. Derved undgås papirspild, fordi hver gang et ark skæres, opstår et nyt format med samme forhold mellem længde og bredde, der på samme måde kan deles igen og igen. Dette fremgår af A-formatets matematiske sammenhæng.

A-formatets matematiske sammenhæng 
Forholdet mellem højde og bredde er fremkommet ud fra følgende beregninger:
Lader vi a = højde og b = bredde, så har et ark papir i A-format samme forhold imellem  (fx ved A4) og  (det næste større format, i det valgte eksempel A3). Det vil sige:

Hvis vi sætter bredden b=1 følger det, at 
 
og forholdet mellem bredde og højde er derfor

A0-formatet 
A0 er bestemt til at have et areal på 1 m2, og det følger dermed, at:
 m2
Indsættes a fra før, har man, at:
 m2  m
og a er dermed:
 m

Bredde og højde på et A0-papir er således 841 mm X 1.189 mm (afrundet).

Idet siderne af A4 er 1/4 af siderne af A0, betyder det, at A4-formatet har størrelsen 210 mm X 297 mm.

Eksterne henvisninger 

 (engelsk) En udførlig forklaring af ISO papir-størrelser 

ISO-standarder
Trykke- og skrivepapir
Tetsubin

En tetsubin (japansk: 鉄 tetsu jern; 瓶 bin potte) er en tepotte af støbejern, fremstillet i Japan, som ofte bruges ved japanske teceremonier. Pottetypen har sin oprindelse i den japanske Nambu-region i Edo-perioden, og det enkle design skyldes indflydelse fra zen-buddhisme. Sædvanligvis er potterne rigt ornamenterede med relief på ydersiden, og har en inderside af emalje. Dette, sammen med den lille størrelse og ofte usædvanlige facon, gør potterne populære hos samlere. En typisk tetsubin kan indeholde godt en halv liter vand, og sælges gerne med tilhørende tesi og en trefod dekoreret med tilsvarende reliefmønstre.

 

Kultur i Japan
Salzburg

er en by i det vestlige Østrig og er hovedstad i forbundslandet Salzburg.

Byen er kendt for sin barok-arkitektur, sin historie og som en adgangsvej til Alperne. Salzburg blev i 1996 optaget på UNESCOs Verdensarvsliste.

Beliggenhed 
Byen ligger ved Salzach-flodens bredder ved Alpernes nordlige grænse. Den nærmeste alpetop – det 1.972 m høje Untersberg – ligger kun få kilometer fra byens centrum. Den indre by, eller gamle by, er præget af tårne i barokstil og af mange kirker. I området ligger to andre mindre bjerge, Mönchsberg og Kapuzinerberg. Byen ligger ca. 150 km øst for München og ca. 300 km vest for Wien.

Tidlig historie 
De første bosættelser ved Salzburg var keltiske. Omkring 15 f.Kr. samledes disse bosættelser til én by af romerne. Denne by kaldtes Juvavum og fik status som romersk municipium i 45. Juvavum blev en vigtig by i den romerske provins Noricum.

Byen blev romersk-katolsk bispesæde omkring 700. Byens økonomiske velstand var i denne periode baseret på saltminer. Salz er det tyske ord for salt, så byens navn betyder ”saltborgen”. I 1077 blev byens borg, Festung Hohensalzburg, bygget.

Indtil 1803 var Salzburgs ærkebiskop hersker over byen og det omkringliggende område, der var et suverænt land i det Tysk-Romerske Rige. I 1803 blev Salzburg et sekulært kurfyrstendømme under storhertug Ferdinand 3. af Toscana. I 1805 blev Salzburg en del af det nyoprettede østrigske kejserrige. I 1810 blev Salzburg indlemmet i Bayern for efter Wienerkongressen atter at tilfalde Østrig i 1816.

Under ærkebiskop Wolf Dietrich von Raitenau blev bl.a. katedralen i Salzburg bygget.

Det 20. århundrede 
Under 2. verdenskrig undgik byen store ødelæggelser. Selv om byens broer og kuplen på katedralen blev ødelagt, forblev mange af bygningerne i barokstil intakte.

I 1965 blev filmen The Sound of Music optaget i byen Salzburg og forbundslandet Salzburg.

Transport 
Byens lufthavn er Salzburg Airport W. A. Mozart der ligger 4 kilometer fra byens centrum og 5–20 minuter med tog fra Salzburgs hovedbanegård.

Flyselskabet Sterling fløj tidligere direkte til Salzburg fra København, men i forbindelse med selskabets konkurs blev ruten indstillet. En del af Sterlings rutenet blev overtaget af Cimber Sterling, der ifølge selskabets hjemmeside overvejer at genoptage direkte flyvninger.

Fra Salzburg fører kabelbanen Festungsbahn Salzburg op til Festung Hohensalzburg, byens gamle borg.

Kendte folk fra byen 
 Wolfgang Amadeus Mozart blev født og voksede op i Salzburg. Hans fødehjem og barndomshjem er populære turistattraktioner.
 Forfatteren Stefan Zweig boede i Salzburg i 15 år indtil 1934.
 Herbert von Karajan var en betydningsfuld musiker og dirigent, som blev født i Salzburg.

Begivenheder 
 Festspillene i Salzburg () er en verdenskendt musikfestival, som afholdes hvert år i juli og august.

Noter

Eksterne henvisninger 

 Byens officielle netsted
 Salzburg informations

Byer i Salzburg
Verdensarvsområder i Østrig
Distriktshovedstæder i Østrig
Moderniseringsteori

Moderniseringsteorier er en skole indenfor udviklingsteorien, der deler en række antagelser om, hvordan udvikling skal opfattes, og hvordan man skaber fremgang i den tredje verden. Moderniseringsteorierne deler en antagelse om, at udvikling kan betragtes som noget lineært – der er visse lande, der er udviklede, og visse lande, der er uudviklede, og målet er at få de uudviklede lande op på de udviklede landes niveau. 

Derudover findes der en fælles idé om, at udvikling på en lang række faktorer er gensidigt afhængige – hvis man udvikler et land på et punkt, så vil andre udviklinger automatisk følge med. IMF arbejder med tanken om, at hvis et land er i økonomisk fremgang, så vil det også medføre en politisk og en kulturel fremgang.

Lipsets moderniseringsteori 
Lipsets moderniseringsteori tager udgangspunkt i det økonomiske system, og hans grundlæggende antagelse er, at økonomisk udvikling medfører politisk og kulturel udvikling. Politisk fremgang er hos Lipset synonymt med demokrati. Imidlertid er sammenhængen uklar, og han går videre til at udvikle hypotesen, at økonomisk udvikling medfører ændringer i det sociale aktørsystem (da øget økonomisk udvikling medfører, at flere har brug for en uddannelse), og uddannede er mere tilbøjelige til at udøve pression for indflydelse.
Denne udvikling lægges til grund for, at et land potentielt kan blive demokratisk og sandsynligvis vil opleve en demokratisk revolution på et tidspunkt. For at lande skal bevares som demokratier kræver det imidlertid stabiliserende faktorer. Lipset tager udgangspunkt i "effektivitet" og "legitimitet". Det førstnævnte omhandler, hvordan det generelt går i landet i en given periode, det andet, hvordan befolkningen generelt oplever det politiske system. Lipset mener her at have fundet en sondring, der kan fortælle, hvorfor eksempelvis den økonomiske krise i 1930'erne medførte omvæltninger af det demokratiske styre i Tyskland og ikke i USA.

Kritik af moderniseringsteori 
 Afhængighedsteorier kritiserer generelt moderniseringsteori for kun at fokusere internt i et enkelt land. Udviklingslandes problemer i dag er anderledes end moderniseringen, England gennemgik ved sin industrialisering, i kraft af, at der allerede findes moderniserede lande omkring landene.
 Barrington Moore og andre historisk-sociologiske udviklingsteoretikere kritiserer moderniseringsteorien for at være ahistorisk. Det, at der kun arbejdes med en udviklingsvej, har ikke været beskrivende for den historiske verdensudvikling. Moores samfundsfokuserede teori arbejder med tre idealtypiske udviklingsveje; én, der medfører fascisme, én, der medfører kommunisme, og én, der medfører demokrati. Dette hænger ifølge Moore sammen med, hvor stærk, staten er i forhold til de herskende klasser. Fælles for de historisk-sociologiske udviklingsteoretikere findes der en historisk stiafhængighed ("path-dependency") i økonomisk og politisk udvikling.

Den tredje verden
Teorier i international politik
Østergård

Østergård kan henvise til flere stednavne i Danmark:
 Østergård (Agerskov Sogn) – en landbrugsejendom i Agerskov Sogn
 Østergård (Fjellerup Sogn) – en landbrugsejendom i Fjellerup Sogn
 Østergård (Hjerm Sogn) – en bebyggelse i Hjerm Sogn
 Østergård (Mern Sogn) – en bebyggelse i Mern Sogn
 Østergård (Munkebo Sogn) – et ejerlav og en landbrugsejendom i Munkebo Sogn
 Østergård (Sønder Lem Sogn) – en bebyggelse i Sønder Lem Sogn
 Østergård (Tulstrup Sogn) – et ejerlav og en landbrugsejendom i Tulstrup Sogn
 Østergård (Vellev Sogn) – en landbrugsejendom i Vellev Sogn
 Østergård (Åsted Sogn) – en borg og herregård i Åsted Sogn, også kendt som Salling Østergård
 Østergård (Slesvig) – en herregård i Angel, Sydslesvig
Nambu

Nambu  i Japan var i Edo-perioden en betegnelse for området omkring byerne Morioka og Mizusawa i Iwate-præfekturet.  Området er kendt for produktionen af støbegods, Nambu Tekki, især tepotter (tetsubin), våben og tempelklokker.

Japans geografi
Japans historie
Johannes Conradsen

Johannes Conradsen (født 24. september 1782 i Vester Åby, død 16. september 1856 i København) var en dansk medaljør.

Conradsen blev født i Vester Åby, hvor faderen var smed. Han var først bestemt til at skulle beskæftige sig ved handel, men lærte at gravere og opnåede i sit 21. år på anbefaling af kobberstikker Johan Frederik Clemens at komme til København og i lære hos medaljøren Peter Leonhard Gianelli. Samtidig besøgte han Kunstakademiets skoler, hvor han dog kun vandt den mindre sølvmedalje 1810. Samme år blev han medaljør ved Københavns Mønt og forblev i denne stilling til 1840. Hans stempler til kroningsmedaljen vandt ikke bifald. I øvrigt kan nævnes Medaille i Anledning af Kongens Helbredelse (1822), Medaille i Anledning af Prins Frederik Carl Christians Formæling (1828), Medaillen for ædel Daad og Medaillen for druknedes Redning. Han var en dygtig, omend ikke fremragende, kunstner i sit fag.

I 1808 blev han gift med Dorthea Laurine Møller fra Odense (født 24 maj 1784, død 13 maj 1874) og blev ved hende fader til Harald Conradsen. Han er begravet på Assistens Kirkegård.

Kilder

Eksterne henvisninger 
 
 

Medaljører fra Danmark
Danskere i 1700-tallet
Danskere i 1800-tallet
Personer fra Fyn
Artikler fra 1. udgave af Dansk biografisk leksikon
Blåhaj

Blåhajen (Prionace glauca) tilhører familien af blinkhindehajer. De kan blive op til 4 meter lange og blive op til 20 år gamle. (Thor Heyerdahl har i bogen om Kon-Tiki ekspeditionen rapporteret observation af en blåhaj på over 5 meter).
Blåhajen findes over det meste af verden. Den findes også ved Danmark.

Referencer

Eksterne henvisninger 
 En Verden af Hajer – Blåhaj Dansk side om Blåhajen.
 Systema naturae 2000 (classification) – Taxon: Prionace glauca

Hajer
Japans flag

Japans flag er hvidt med en stor rød skive i midten – der symboliserer den opgående sol – Flagets officielle navn er Nisshōki (日章旗, "solflag") men er mere kendt som Hinomaru (日の丸, "solskive").

Flag fra Asien
Flag
Nationale flag
Myrte-familien

Myrte-familien (Myrtaceae) er udbredt i tropiske, subtropiske og varmt tempererede egne over hele verden. Arterne er fælles om at indeholde æteriske olier (oftest terpener). Bladene har prikker, som skyldes kirtelceller. Her omtales kun de slægter, som er repræsenteret ved arter, der enten dyrkes eller har økonomisk betydning i Danmark.

 Eukalyptus (Eucalyptus)
 Rosenmyrte (Leptospermum)
 Tetræ (Melaleuca)
 Myrte (Myrtus)
 Kryddernellike (Syzygium)
 Allehånde (Pimenta)

Plantefamilier
Fenolftalein

Fenolftalein (især blandt kemikere også skrevet Phenolphthalein) er en pH-indikator med omslagsområde fra pH 8,2 til 10,0. Indikatoren skifter fra farveløs til lyserød i omslagsområdet for stigende pH og bruges ofte ved en syre-base titrering.

Den lyserøde farve stammer fra en anion med tre resonansstrukturer.

Aromatiske forbindelser
Estere (kemi)
Surkløver-ordenen

Surkløver-ordenen (Oxalidales) er forholdsvist lille og mest udbredt i troperne.

 Brunelliaceae
 Connaraceae
 Cephalotaceae
 Cunoniaceae
 Makok-familien (Elaeocarpaceae)
 Surkløver-familien (Oxalidaceae)

Planteordener
Baunekirken

Baunekirken Østerbyvej 10 Tjørring i Herning Kommune ligger som Tjørring Kirke én kilometer derfra i Tjørring Sogn i Viborg Stift. Den er tegnet af Kristian Kristiansen, Brede, og bygget i 1977. Kirken blev etableret, efter at Tjørring kirke, der har 84 pladser, blev for lille til den i 1960'erne stærkt voksende befolkning i Herning.

Kirken blev i 1990 omtalt af Erik Norman Svendsen som [En] af vor tids mest særprægede og omdiskuterede kirkebygninger.

Kirkebygningen og inventar 
Kirken er udført af sten, kalk, kobber, træ og murværk med indsatte kampesten fra sognets marker og haver. Grundstenen, der er fra Tjørring kirkes stendige, sidder synligt indrammet i en korbue (triumfbue) bag alteret. En gammel skålsten og en møllesten er også indmuret.

Det inderste runde kirkerum har plads til 200. I den ene sidefløj er der plads til 400. Kirkerummet er åbent op til glastaget. Det gør, at man automatisk kigger op mod himlen. Set fra luften danner sidefløjene arme i et centralt kors.

Kirkens alter står midt i det cirkulære kirkerum, hvorfra et gangareal forbinder det til kirkesalen, menighedssalen, konfirmandlokalerne, kontorerne og våbenhuset. Kirkerummet er præget af det hvide murværk og den grønne tagkonstruktion. Døbefonten er udført af en natursten af Torvald Westergaard. På den er afbilledet Adam og Eva med deres barn og et fra middelalderen inspireret djævlehoved. I fonten er der ikke et dåbsfad, men en kilde. I den murede prædikestol er der en natursten med en af Torvald Westergaard udskåren Kristusfigur, der lige som de ældste danske kristusbilleder viser Kristus som både korsfæstet og opstanden. Orglet har 21 stemmer og blev bygget af jensen & thomsen orgelbyggeri i 1981.

Eksterne kilder og henvisninger 

 Baunekirken hos KortTilKirken.dk
 Baunekirken hos danmarkskirker.natmus.dk (Danmarks Kirker, Nationalmuseet)

Kirker i Viborg Stift
Kirker i Ringkøbing Amt
Kirker i Herning
Tjørring
Tjørring Kirke

Tjørring Kirke eller Tjørring Gamle Kirke, som den også kaldes, ligger i Herning Kommune (Hammerum Herred – Region Midtjylland). Den er opført i romansk byggestil.

Kirken har dannet forbillede for den kirke, der er opført som museumskirke på Hjerl Hede.

Jens Vejmand er begravet på kirkegården ved Tjørring Kirke.

Se også 
 Tjørring Sogn
 Baunekirken

Eksterne kilder og henvisninger 
 Tjørring Kirke hos KortTilKirken.dk
 Tjørring Kirke hos danmarkskirker.natmus.dk (Danmarks Kirker, Nationalmuseet)

Kirker i Viborg Stift
Kirker i Ringkøbing Amt
Kirker i Herning
Kirke
Bingelurt

Bingelurt (Mercurialis) er en lille slægt, som er udbredt i Europa, Mellemøsten og Nordafrika. Her omtales kun de arter, som er vildtvoksende i Danmark.

 Almindelig bingelurt (Mercurialis perennis)
 Enårig bingelurt (Mercurialis annua)
Den første verden

Den første verden, den anden verden og den tredje verden er begreber, der er blevet brugt til at opdele verdens nationer i 3 kategorier. De tre begreber opstod imidlertid ikke samtidig. Efter den anden verdenskrig begyndte man at tale om NATO og Warszawapagten som to store blokke ved at benytte sig af begreber som "østblokken" og "vestblokken". Det blev dog hurtigt påpeget, at der var mange lande, der ikke passede ind i disse to kategorier, og i 1950'erne begyndte man at kalde disse lande for "den tredje verden". Derefter begyndte det for nogle at virke naturligt, at der også måtte være en "første verden" og en "anden verden".

Efterhånden blev det almindeligt at referere til medlemmerne af NATO som en del af den "første verden". Ud over Nordamerika og Vesteuropa indeholdt kategorien også andre industrialiserede, kapitalistiske lande som Japan og nogle af de tidligere britiske kolonier, som for eksempel Australien, New Zealand og Sydafrika.

Der var imidlertid et antal lande, der ikke rigtigt passede ind i denne enkle definition af verdensopdelingen, og de lande inkluderede blandt andet Schweiz, Sverige og Irland, der havde valgt ikke at være medlem af NATO og at være neutrale. Finland faldt ind under den sovjetiske indflydelsessfære, men var hverken kommunistisk eller medlem af Warszawapagten. Østrig hørte under den amerikanske indflydelsessfære, men i 1955, da landet opnåede fuld uafhængighed, blev det på betingelse af, at landet forblev neutralt. Tyrkiet, der blev medlem af NATO i 1952, befandt sig ikke geografisk i Vesteuropa og var ikke industrialiseret. Spanien blev ikke medlem af NATO før 1982, da den kolde krig var ved at slutte, og efter at den fascistiske diktator Francisco Franco var død.

I de seneste årtier, hvor mange "udviklingslande" i stigende grad er begyndt at blive industrialiseret, er begrebet "den fjerde verden" opstået som et ord, der refererer til de lande, der stadig mangler en industriel infrastruktur.

Første verden, Den
Armeniens flag

Armeniens flag er en trikolore med tre lige brede vandrette bånd i farverne rød (på toppen), blå (i midten) og orange (i bunden).

De tre farver er blevet forbundet med nationen gennem mange århundreder. Der er mange fortolkninger af farvernes betydninger, men en udbredt en er, at den røde farve symboliserer blod udgydt af armenere i forsvar for landet, at orange symboliserer national mod gennem arbejdskraft, og at blåt symboliserer naturen i landet. Flaget blev oprindelig brugt som nationens nationale flag i landets korte periode som uafhængig stat efter første verdenskrig (med proportioner 2:3), og blev hevet frem igen som officielt flag, da Armenien erklærede uafhængighed fra Sovjetunionen, med proportioner 1:2.

Se også 

Flag fra Asien
Flag fra Europa
Flag
Nationale flag
Ungdommens rus

Ungdommens rus er en dansk film fra 1943.
Manuskript Poul Ankjær Christiansen.
Instruktion Aage Jessen.

Medvirkende 
Blandt de medvirkende kan nævnes:

Elith Foss
Preben Lerdorff Rye
Preben Neergaard
Viggo Brodthagen
Helga Frier

Eksterne henvisninger 
 
 

Ungdomsfilm fra Danmark
Danske film fra 1943
Kortfilm fra Danmark
Halløj på badehotellet

Halløj på badehotellet (Fawlty Towers) er en engelsk sitcom fra 1970'erne med John Cleese i hovedrollen. Serien foregår på hotellet Fawlty Towers, som styres af den noget ekscentriske Basil Fawlty.

Ud over at spille rollen som Basil Fawlty var John Cleese også manuskriptforfatter til serien sammen med sin daværende hustru Connie Booth, som i serien spillede servitricen Polly Sherman. De to sidste store roller som Basils kone Sybil og den spanske tjener Manuel blev spillet af hhv. Prunella Scales og Andrew Sachs.

Historien om Halløj på Badehotellet begyndte i starten af 1970'erne, hvor folkene bag Monty Python boede på det lille hotel Gleneagles. Dets ejere var Beatrice og Donald Sinclair, og især Donald var ret excentrisk. Mens Monty Python-folkene boede på hotellet, blev Terry Gilliam smidt ud af restauranten af Donald Sinclair for at spise for amerikansk. Og Eric Idle fandt sin taske, som han har glemt i receptionen, smidt bag en mur. Grunden var ifølge Donald Sinclair, at der kunne have været en bombe i den.

Da John Cleese i 1974 blev kontaktet af BBC for at lave en ny tv-serie, fandt han inspiration i Donald Sinclair til personen Basil Fawlty, og dermed var Halløj på Badehotellet skabt.

Serien blev ikke den store succes med det samme og blev gemt væk på BBC2. Senere blev den vist på BBC1 med stor succes. Serien blev vist i to omgange med seks afsnit i hver. Der er kun lavet tolv afsnit af serien. Serien blev i 2000 kåret til bedste engelske tv-program nogensinde af British Film Institute. Hr. og fru Sinclair var dog ikke specielt begejstrede for at blive portrætteret på denne måde og har søgt at bevise, at Donald Sinclair ikke er, som John Cleese fremstiller ham. Tidligere ansatte og hans (Donald Sinclairs) børn har dog bekræftet, at det faktisk er en troværdig fremstilling af Donald Sinclair.

Medvirkende 
 Basil Fawlty – John Cleese
 Sybil Fawlty – Prunella Scales
 Polly Sherman – Connie Booth
 Manuel -Andrew Sachs
 Major Gowen -Ballard Berkeley
 Miss Tibbs -Gilly Flower
 Miss Gatsby -Renee Roberts
 Kokken Terry -Brian Hall

Afsnit 
 A touch of class
 The builders
 The wedding party
 The hotel inspectors
 The Germans
 Gourmet Night
 Communication problems
 The Psychiatrist
 Waldorf Salad
 The kipper and the corpse
 The Anniversary
 Basil the rat

Eksterne henvisninger 
 

Tv-programmer fra BBC
Sitcoms
Britiske tv-serier fra 1970'erne
Afghanistans flag

Afghanistans flag under den Islamiske Republik Afghanistan (2013-2021) består af tre lige brede lodrette striber, sort (nærmest stangen), rødt og grønt, med nationalemblemet i hvidt midt i det røde felt. Nationalemblemet forestiller en moske med en mihrab, som omfavnes af en krans til højre og venstre. Over moskeen ses en inskription – det er Shahadah (den islamiske trosbekendelse). Under templet ses en anden inskription, nemlig årstallet for indførelsen for Afghanistans uafhængighed fra Storbritannien i 1919 – hvilket i den muslimske kalender er år 1298, som inskription lyder.

Se også 

Flag fra Asien
Flag
Nationale flag
Lystfiskeri

Lystfiskeri (eller sportsfiskeri) er ikke-erhvervsmæssigt fiskeri, der har et rekreativt formål og typisk bliver udført med stang, hjul og line. I nogle tilfælde bliver fangne fisk genudsat, eventuelt efter fotografering, vejning eller almindelig beundring.

Lystfiskeri i Danmark 

I Danmark kræver lystfiskeri i offentlige vande et statsligt fisketegn, og for at fiske i visse lokale vande kræves desuden et lokalt fiskekort. Lystfiskere skal desuden overholde gældende regler for mindstemål og fredning, der er til for at sikre arternes reproduktion.

Former 

 Medefiskeri
 Spinnefiskeri
 Trollingfiskeri
 Fluefiskeri
 Undervandsfiskeri

Referencer

Noter

Referencer 

 
Friluftsliv